PATVIRTINTA

Akmenės rajono savivaldybės

pedagoginės psichologinės tarnybos

direktoriaus 2024-04-19

įsakymu Nr. V-

**AKMENĖS RAJONO SAVIVALDYBĖS**

**PEDAGOGINĖS PSICHOLOGINĖS TARNYBOS**

**2024-ŲJŲ METŲ VEIKLOS PLANAS**

1. **2023 METŲ VEIKLOS PLANO ĮGYVENDINIMO ANALIZĖ**

**1. Teikti veiksmingą ir kokybišką pedagoginę psichologinę švietimo pagalbą, įgyvendinant įtraukųjį ugdymą.**

**Įgyvendinta**:

* 2023 metais kompleksinis pedagoginis psichologinis įvertinimas atliktas 141 vaikui, nustatyti specialieji ugdymosi poreikiai ir rekomenduotas specialusis ugdymas. Kompleksinį įvertinimą sudaro keturių specialistų (psichologo, specialiojo pedagogo, logopedo ir gydytojo neurologo) įvertinimai. Iš viso atlikta 141 įvertinimas. (2022 m. – 110).
* Vaiko raida, naudojant DISC metodika (nuo gimimo iki 5 metų vaikams), įvertintas 22 vaikai, rekomenduota švietimo pagalba ir/ar specialusis ugdymas (atlieka neurologas ir logopedas).
* Išvadų ir rekomendacijų tikslinimas ugdymui pagal pateiktus dokumentus atliktas 25 specialiųjų ugdymosi poreikių turinčių vaikų (analizuoja visi specialistai).
* 100 proc. (12 pažymų) patenkinti tėvų ir mokiniui prašymai dėl pagrindinio ugdymo pasiekimų patikrinimo ir brandos egzaminų pritaikymo.
* Skaitytos paskaitos visose Naujosios Akmenės darželiuose ir lopšelio grupės tėvams pagal vaikų amžiaus grupes. „Vaikų raidos tikslai ir uždaviniai“
* Paskaita Papilės darželio „Kregždutė“ tėvams „Vaikų emocijos. Ką svarbu žinoti tėvams?“

**2. Padėti bendrosios paskirties mokykloms ir ikimokyklinėms įstaigoms tinkamai organizuoti įvairių ugdymosi poreikių turinčių mokinių įtraukųjį ugdymą.**

**Įgyvendinta:**

* Vesti Mokytojo padėjėjų rengimo kursai (balandžio ir spalio mėn.).
* Pranešimai konferencijoje „Gera mokytojų ir mokinių savijauta – raktas į sėkmingus ugdymosi rezultatus“
* Dalyvavimas respublikinės konferencijos „Pedagoginių psichologinių tarnybų/Švietimo pagalbos tarnybų specialieji pedagogai logopedai įtraukiojo ugdymo pokyčių erdvėse“ organizacinėje grupėje.
* Paruoštos 4 vaizdo paskaitos: „Mokinių atsakomybės už savo mokymąsi ugdymas“, „Vaikams kylantys stresoriai ugdymosi įstaigoje“, Kaip geriau įsiminti ir išmokti“, „Paauglių savivertės ir motyvacijos stiprinimas“.
* Metodinių priemonių pristatymas, paruošta metodinė priemonė „Durys – vidinio pasaulio atspindys“.
* Dalyvavimas Akmenės rajono priešmokyklinio amžiaus vaikų ir pradinių klasių mokinių, turinčių SUP, raiškiojo skaitymo konkurso „Vaikystės pasaka“ organizacinėje grupėje.
* Skaitytos paskaitos visuose Naujosios Akmenės IKU mokyklos skyriuose „Vaikų raidos tikslai ir uždaviniai“.
* Paskaita Papilės S. Daukanto gimnazijos ikimokyklinio skyriaus „Kregždutė“ tėvams „Vaikų emocijos. Ką svarbu žinoti tėvams?“.
* Dalyvavimas programoje „Misija - įtraukusis ugdymas 2023“.
* Paruoštas pranešimas „Stiprios, agresyvios ir pykčio emocijos – iš kur jos ateina ir kaip su jomis dirbti?“.
* Dalyvavimas respublikinėje konferencijoje „Pašaukti ugdyti 2023“. Paruoštas pranešimas „Kaip išsilaisvinti nuo neigiamų emocijų ir įkvėpti save darbui?”.
* Skaityta paskaita Akmenės bendruomenei „Atverkime vidinio pasaulio duris“.
* Pranešimai „Asmeninio skirtuko istorija“, ,, Ar galima išmokti gyventi?“.

**3. Efektyvus įstaigos valdymas parengiant, atnaujinant ir teisės aktų reikalavimus atitinkančius tvarkos aprašus.**

**Įgyvendinta:**

* Parengta atnaujinta darbo apmokėjimo tvarka, VIPIS sistemoje užpildyti Akmenės rajono savivaldybės pedagoginės psichologinės tarnybos viešųjų pirkimų planai.

**II. ĮSTAIGOS STIPRYBĖS, SILPNYBĖS, GALIMYBĖS, GRĖSMĖS**

**STIPRYBĖS**

1. Tarnyboje dirba profesionali specialistų komanda.

1.1. Darbuotojai yra kompetentingi ir nuolat kelia savo kvalifikaciją;

1.2. Stipri vaiko pedagoginio - psichologinio įvertinimo komanda, gebanti įvairiapusiškai nustatyti asmens psichologinės raidos ypatumus ir specialiuosius ugdymosi poreikius;

1.3. Specialistai bendradarbiauja ir teikia vienas kitam profesinę paramą, kolektyvo nariai yra draugiški, geranoriški.

2. Pedagoginės psichologinės tarnybos turima materialinė bazė leidžia veiksmingai teikti pedagoginę psichologinę pagalbą:

2.1. Specialistai turi kabinetus individualiam darbui su klientais;

2.2. Tarnybos specialistai aprūpinti pedagoginio psichologinio vertinimo metodikomis, kita metodine medžiaga ir literatūra;

2.3. Įstaigos aplinka pritaikyta neįgaliesiems;

2.4. Tarnyba turi salę seminarams, mokymams ir kitiems grupiniams renginiams vykdyti.

3. Organizuojama užimtumo grupė vaikams, kurios tikslas – vaikų socialinių įgūdžių formavimas.

4. Vadovas sugeba kompetentingai sutelkti kolektyvą užduočių vykdymui.

**SILPNYBĖS**

1. Ribotos finansinės galimybės kvalifikacijai kelti.
2. Trūksta lėšų Tarnybos materialinei bazei (lifto remontui ir veikimui, kabineto lubų remontui, langų užtamsinimui, antro aukšto elektros instaliacijos tvarkymui).
3. Tobulintini tarpinstitucinio bendradarbiavimo ryšiai.

**GALIMYBĖS**

1. Aktyviau formuoti teigiamą visuomenės požiūrį į SUP turinčius asmenis, jiems teikiamos pagalbos kokybę, vykdant rajono bendruomenės psichologinį, specialųjį ir socialinį pedagoginį švietimą.
2. Gerinti sklaidą apie Tarnybos veiklą, atnaujinant internetinį puslapį.
3. Stiprinti tarpinstitucinio bendradarbiavimo ryšius.

**GRĖSMĖS**

1. Didėjant mokinių, turinčių elgesio - emocijų skaičiui rajone, tarnyboje dirbančių psichologų nebeužtenka kokybiškai atlikti PPT funkcijas.
2. Lėšų stoka mažina galimybes materialinei bazei atnaujinti.
3. Lėšų stygius mažina galimybes kelti specialistų kvalifikaciją.

**III. ĮSTAIGOS ORGANIZACINĖ STRUKTŪRA**

|  |  |  |
| --- | --- | --- |
| **Pareigybės pavadinimas** | **Etatų skaičius** | **Darbuotojų skaičius** |
| Direktorius | 1 | 1 |
| Psichologas | **1,25** | **3** |
| Specialusis pedagogas | 1 | 1 |
| Logopedas | 1 | 1 |
| Socialinis pedagogas | 0,5 | 1 |
| Administratorius | 0,5 | 1 |
| Valytoja | 0,5 | 1 |
| Laisvas | 0,5 |  |
| Viso: | **6,25** | **9** |

**Psichologas -** asmuo, kurisvertina ir padeda spręsti mokinio (vaiko) asmenybės ir ugdymosi problemas, bendradarbiaudamas su mokinio (vaiko) tėvais (globėjais, rūpintojais) ir mokytojais, juos konsultuodamas.

**Logopedas –** asmuo, vertinantis mokinių (vaikų) kalbėjimo ir kalbos sutrikimus, konsultuojantis jų šalinimo, prevencijos bei šių sutrikimų, turinčių mokinių (vaikų) ugdymo klausimais.

**Specialusis pedagogas –** asmuo, atliekantis pedagoginį mokinio (vaiko) vertinimą, nustatantis jų žinių, mokėjimų, įgūdžių, gebėjimų lygį ir jų atitikimą ugdymo programoms.

**Socialinis pedagogas –** asmuo, koordinuojantis užimtumo grupės veiklą, organizuojantis grupės vaikų užimtumą, ugdantis socialinius įgūdžius.

**2023 metų rugsėjo mėnesio duomenimis Tarnyba aptarnauja 3148 ugdymo įstaigų vaikus. Iš jų 330 mokinių turi specialiųjų ugdymosi poreikių.**

**Vizija**

Akmenės rajono savivaldybės pedagoginė psichologinė tarnyba - profesionali, inovatyvi ir aktyvi ugdymo įstaigų bendruomenių partnerė mokinių gerovės užtikrinimo veikloje*.*

**Misija**

Padėti vaikams tapti harmoningomis asmenybėmis, teikiant jiems psichologinę ir specialiąją pedagoginę pagalbą, jų tėvams, globėjams bei pedagogams - reikiamą konsultacinę, švietimo ir informacinę pagalbą, plėtojant bendradarbiavimą su kitomis, vaikui paramą teikiančiomis institucijomis.

**Uždaviniai**

* + - 1. Efektyvinti švietimo pagalbą bendrojo ugdymo švietimo įstaigose.
      2. Įtakoti ugdymo įstaigų bendruomenių teigiamas nuostatas dėl įtraukiojo ugdymo.
      3. Aktyvinti dalyvavimą projektinėje veikloje.

**IV. PRIEDAI**

1. Logopedo 2024 m. veiklos planas.
2. Specialiojo pedagogo 2024 m. veiklos planas.
3. Psichologo 2024 m. veiklos planas.
4. Socialinio pedagogo 2024 m. veiklos planas.